Պարզ չէ միայն, թե հանրապետականներն ինչո՞ւ են ընկել իրենք իրենց հետեւից: Այո, արտահերթ ընտրությունները ժողովրդի ցանկությունն է: Այո, ակնհայտ է, որ ժողովուրդն այդ ընտրություններում քվե չի տալու հանրապետականներին: Բայց ակնհայտ է նաեւ, որ ինչքան հանրապետականները դիմադրում են քաղաքացիների պահանջներին, այնքան միայն իրենց են վնասում, իրենց՝ առանց այդ էլ ցածր վարկանիշն է ընկնում, հատկապես, որ վերջում, միեւնույն է՝ ստիպված կատարում են ժողովրդի պահանջները: Է, եթե կատարելու եք, էլ հոխորտալու ու դիմադրելու իմաստը ո՞րն է՝ եթե դրանով միայն ձեր վարկանիշին ու քաղաքական գոյությանն եք վնասում: